ഗാന്ധിജി സവര്ക്കറുടെഉപദേശകന് സംഘപരിവാറിന്റെ പുതിയ നുണ ചരിത്രസത്യങ്ങളെ വികൃതമായി അവതരിപ്പിച്ച് വളച്ചൊടിക്കുക എന്നത് ഇന്ത്യയില് സംഘപരിവാറിന്റെയും ബിജെപിയുടെയും സ്ഥിരം പരിപാടിയാണ്. കള്ളങ്ങള് ആവര്ത്തിച്ചു പറഞ്ഞ് സത്യമെന്ന പ്രതീതി സൃഷ്ടിക്കും. ജയിലില്നിന്ന് മോചിപ്പിക്കാന് ബ്രിട്ടീഷുകാര്ക്ക് വി ഡി സവര്ക്കര് മാപ്പപേക്ഷ നല്കിയത് ഗാന്ധിജിയുടെ ഉപദേശപ്രകാരമാണെന്ന് വരുത്തിത്തീര്ക്കാനുള്ള ശ്രമത്തിലാണ് സംഘപരിവാര്. അതിന്റെ ഭാഗമായാണ് പ്രതിരോധമന്ത്രി രാജ്നാഥ് സിങ്ങിന്റെ പ്രസംഗം. ഗാന്ധിജിയെ കൊലപ്പെടുത്തിയ പ്രതിയെ ക്ഷേത്രം പണിത് ആരാധിക്കുന്നവര്തന്നെ സവര്ക്കറുടെ മാപ്പപേക്ഷകളെയും ഗാന്ധിജിയെയും മനഃപൂര്വം കൂട്ടിയിണക്കുകയാണ്. സവര്ക്കറെ ദേശീയ ബിംബമാക്കാനുള്ള ഈ ആസൂത്രിത നീക്കം തുറന്നുകാട്ടുകയാണ് ചരിത്ര പണ്ഡിതരായ മൃദുല മുഖര്ജി , ആദിത്യ മുഖര്ജി , സുചേത മഹാജന് എന്നിവര് പ്രതിരോധ മന്ത്രി രാജ്നാഥ് സിങ്ങിന്റെ പ്രസംഗം 2021 ഒക്ടോബര് 13ന് ദി ഇന്ത്യന് എക്സ്പ്രസ് ഇങ്ങനെയാണ് റിപ്പോര്ട്ട് ചെയ്തത്സവര്ക്കര്ക്കെതിരെ ഒരുപാട് അസത്യങ്ങള് പ്രചരിപ്പിക്കപ്പെട്ടു. ജയില്മോചിതനാകാന് ബ്രിട്ടീഷ് സര്ക്കാരിനു മുന്നില് അദ്ദേഹം ഒന്നിലധികം ദയാഹര്ജികള് സമര്പ്പിച്ചെന്ന് ആവര്ത്തിച്ചു പറയപ്പെട്ടു. തന്റെ മോചനത്തിനായി അദ്ദേഹം ദയാഹര്ജികള് സമര്പ്പിച്ചിട്ടില്ല എന്നതാണ് സത്യം. ഒരു തടവുകാരന് ദയാഹര്ജി നല്കാന് പൊതുവായ അവകാശമുണ്ട്. നിങ്ങള് ഒരു ദയാഹര്ജി സമര്പ്പിക്കണമെന്ന് മഹാത്മാഗാന്ധി സവര്ക്കറോട് ആവശ്യപ്പെട്ടു. ഗാന്ധിയുടെ നിര്ദേശപ്രകാരമാണ് അദ്ദേഹം ഒരു ദയാഹര്ജി സമര്പ്പിച്ചത്. സവര്ക്കര്ജിയെ മോചിപ്പിക്കണമെന്ന് ഗാന്ധി അഭ്യര്ഥിച്ചിരുന്നു. സ്വാതന്ത്ര്യത്തിനായി സമാധാനപരമായ പ്രക്ഷോഭമാണ് ഞങ്ങള് നടത്തുന്നത്, അതുപോലെ സവര്ക്കറും ഗാന്ധി പറഞ്ഞു. നിങ്ങള്ക്ക് അഭിപ്രായവ്യത്യാസങ്ങള് ഉണ്ടാകാം, പക്ഷേ, അദ്ദേഹത്തെ അരോചകമായി കാണുന്നത് ശരിയല്ല. അദ്ദേഹം രാഷ്ട്രത്തിന് നല്കിയ സംഭാവനയെ കുറച്ചുകണ്ട് അപമാനിക്കുന്നതിനെ ഒരിക്കലും സഹിക്കാനാകില്ലെന്നും രാജ്നാഥ് സിങ് സവര്ക്കറെക്കുറിച്ചുള്ള പുസ്തകപ്രകാശനച്ചടങ്ങില് പറഞ്ഞു. ഭീഷണി ശ്രദ്ധിക്കുക: ഗോഡ്സെയ്ക്കായി ക്ഷേത്രങ്ങള് സ്ഥാപിച്ച് നായകനായി ആരാധിക്കുന്നത് സഹിക്കാനാകും, പക്ഷേ സവര്ക്കറിനെ വിമര്ശിക്കരുത്!. എന്താണ് വസ്തുതകള്? 1920ലെ ഒരു രേഖയെ അടിസ്ഥാനമാക്കിയാണ് രാജ്നാഥിന്റെ അവകാശവാദം. വി ഡി സവര്ക്കറുടെയും ഗണേഷ് സവര്ക്കറുടെയും സഹോദരനായ എന് ഡി സവര്ക്കര് ഗാന്ധിജിക്ക് എഴുതിയ കത്തും ഇതിനുള്ള മറുപടിയും, യങ് ഇന്ത്യയില് ഗാന്ധിജി എഴുതിയ ഒരു ലേഖനവുമാണ് അടിസ്ഥാനം. എന്നാല്, രാജ്നാഥ് സിങ് ഉന്നയിച്ച അവകാശവാദവുമായി വസ്തുതകള്ക്ക് ഏറെ വ്യത്യാസമുണ്ട്. ഇതിനും ഒമ്ബത് വര്ഷംമുമ്ബ് വിനായക് ദാമോദര് സവര്ക്കര് ആദ്യത്തെ മാപ്പപേക്ഷ സമര്പ്പിച്ചിരുന്നു 1911ല്. ആദ്യമായി ശിക്ഷിക്കപ്പെട്ട് ജയിലിലെത്തി ആറു മാസത്തിനുള്ളില്. കൂടാതെ, തുടര്ന്നുള്ള വര്ഷങ്ങളില് നിരവധി ദയാഹര്ജിയും നല്കി. ഒരു തെളിവുമില്ലാതെയാണ് ഗാന്ധിജിയുടെ നിര്ദേശപ്രകാരമാണ് മാപ്പപേക്ഷ നല്കിയതെന്ന അവകാശവാദം ഇപ്പോള് ഉന്നയിച്ചിരിക്കുന്നത്. 1913ല് ആഭ്യന്തരസമിതി അംഗം സര് റജിനാള്ഡ് ക്രാഡോക് ആന്ഡമന് ജയില് സന്ദര്ശിച്ചപ്പോള്ത്തന്നെ മോചിപ്പിക്കണമെന്ന് ആവശ്യപ്പെട്ട് സവര്ക്കര് വ്യക്തിപരമായി സമര്പ്പിച്ച അപേക്ഷയില് ബ്രിട്ടീഷ് സര്ക്കാരിനോട് വിശ്വസ്തത പുലര്ത്തുമെന്ന് ഉറപ്പുകൊടുത്തിരുന്നു. സര്ക്കാര് അവരുടെ നാനാവിധമായ ഔദാര്യത്താലും കാരുണ്യത്താലും എന്നെ മോചിപ്പിക്കുകയാണെങ്കില്, മറ്റുള്ള ആരേക്കാളും കൂടുതല് ഞാന് ഇംഗ്ലീഷ് സര്ക്കാരിന്റെ ഭരണഘടനാ പുരോഗതിയുടെയും വിശ്വസ്തതയുടെയും ഏറ്റവും ശക്തനായ വക്താവാകുമെന്ന പ്രധാന വ്യവസ്ഥയാണ് മുന്നോട്ടുവയ്ക്കുന്നത്. അവര് ആഗ്രഹിക്കുന്നതുപോലെ ഏത് പദവിയിലും സര്ക്കാരിനെ സേവിക്കാന് ഞാന് തയ്യാറാണ്. മാനസികമായി പരിവര്ത്തനം ചെയ്യപ്പെട്ട മാറ്റമാണ് എന്റേത്, ഇതിനനുസരിച്ച് ഞാന് ഭാവിയില് നിലപാട് സ്വീകരിക്കുമെന്നും ഉറപ്പുനല്കുന്നു. വീരന്മാര്ക്ക് കരുണയുള്ളവനായിരിക്കാന് മാത്രമേ കഴിയൂ, അതിനാല് സര്ക്കാരിന്റെ രക്ഷാകര്തൃ വാതിലുകളിലേക്ക് അല്ലാതെ മറ്റ് എവിടേക്കാണ് ധൂര്ത്തപുത്രന് തിരികെ പോകാനാവുക. കൂടാതെ, ജി എസ് ഖോപാര്ഡെ സാക്ഷ്യപ്പെടുത്തിയതുപോലെ, 1920 മാര്ച്ച് 22ന് ഇംപീരിയല് ലെജിസ്ലേറ്റീവ് കൗണ്സിലില് സവര്ക്കര് അനുകൂലികള് ഉന്നയിച്ചത് ഇങ്ങനെയായിരുന്നു സവര്ക്കറും സഹോദരനും 1915ലും ജയിലില്നിന്ന് വിട്ടയക്കാന് ഹര്ജി നല്കിയിരുന്നു. 1918ല് മറ്റൊരു തവണയും നിവേദനം സമര്പ്പിച്ചിരുന്നു. ഇപ്പോള് മോചിപ്പിക്കുകയാണെങ്കില് യുദ്ധം തുടരുന്ന സാഹചര്യത്തില് സൈന്യത്തില് ചേര്ന്ന് ബ്രിട്ടീഷ് സാമ്രാജ്യത്വത്തെ അവര് സേവിക്കുമെന്നും പരിഷ്കരണ ബില് പാസാക്കിയതിനുശേഷം നിയമം വിജയകരമായി നടപ്പാക്കി ക്രമസമാധാനം പാലിക്കാന് സഹായിക്കാമെന്നും ദയാ ഹര്ജിയില് വ്യക്തമാക്കിയിരുന്നു. ആഭ്യന്തരസമിതി അംഗം സര് വില്യം വിന്സെന്റ് അദ്ദേഹത്തിന്റെ മറുപടിയില് ഇക്കാര്യം സ്ഥിരീകരിച്ചു പോര്ട്ട്ബ്ലെയര് ജയില് സൂപ്രണ്ടുവഴി വിനായക് ദാമോദര് സവര്ക്കറില്നിന്ന് രണ്ട് നിവേദനങ്ങള് ലഭിച്ചിട്ടുണ്ട്. ഒന്ന് 1914ലും മറ്റൊന്ന് 1917ലും. ആദ്യ നിവേദനത്തില് യുദ്ധസമയത്ത് ഏത് രീതിയിലും സര്ക്കാരിനെ സേവിക്കാമെന്ന് അയാള് വാഗ്ദാനം ചെയ്തതിനോടൊപ്പം യുദ്ധസമയത്ത് ഗവണ്മെന്റിനുള്ള സേവനങ്ങള് ഏത് പദവിയിലും നിര്വഹിക്കാന് തയ്യാറാണ്. എല്ലാ രാഷ്ട്രീയ തടവുകാര്ക്കും പൊതുമാപ്പ് നല്കണമെന്നും യാചിച്ചിട്ടുണ്ട്. രണ്ടാമത്തെ ഹര്ജിയിലും ആദ്യത്തെ ഹര്ജിയിലെ യാചനകള് ആവര്ത്തിക്കുകയാണ്. ഗാന്ധിജിയുടെ ഉപദേശമോ പ്രേരണയോ ഇല്ലാതെതന്നെ 1911നും 1920നും ഇടയില് സവര്ക്കര് നിരവധി ദയാഹര്ജികള് സമര്പ്പിച്ചിട്ടുണ്ടെന്ന് ഇതോടെ വ്യക്തമാണ്. ബ്രിട്ടീഷ് സര്ക്കാരിനോടുള്ള വിശ്വസ്തതയും ഏതു രീതിയിലും അവരെ സേവിക്കാനുള്ള സന്നദ്ധതയും പ്രകടിപ്പിച്ചുകൊണ്ടായിരുന്നു ഓരോ നിവേദനവും. അതിനാല്, സവര്ക്കര് സ്വന്തംനിലയില് ദയാഹര്ജികള് സമര്പ്പിച്ചിട്ടില്ലെന്നും ഗാന്ധിജിയുടെ ഉപദേശപ്രകാരം മാത്രമാണ് ചെയ്തതെന്നുമുള്ള രാജ്നാഥ് സിങ്ങിന്റെ അവകാശവാദം ചരിത്രത്തെ അവഹേളിക്കലാണ്. അപ്പോള് ഗാന്ധിജി എവിടെയാണ് കഥയിലേക്ക് വരുന്നത്: 1920ല് മാത്രമാണ്. ബ്രിട്ടീഷ് രാജകീയ വിളംബരത്തെതുടര്ന്ന് നിരവധി തടവുകാരെ വിട്ടയച്ചപ്പോള് പട്ടികയില് തന്റെ രണ്ട് സഹോദരന്മാരുടെ പേരില്ലെന്നു കണ്ടപ്പോഴാണ് സവര്ക്കര് സഹോദരന്മാരുടെ ഇളയ സഹോദരന് എന് ഡി സവര്ക്കര് ഗാന്ധിജിക്ക് കത്തെഴുതിയത്. കത്തിലൂടെ ഗാന്ധിജിയുടെ ഉപദേശം തേടുകയായിരുന്നു. എന്നാല്, ഉപദേശം നല്കാന് ബുദ്ധിമുട്ടാണെന്ന് മറുപടി പറഞ്ഞ ഗാന്ധിജി ഒരു ഹ്രസ്വ നിവേദനം തയ്യാറാക്കി നല്കാന്മാത്രം നിര്ദേശിക്കുകയായിരുന്നു. 1920 മെയ് 26ന് യങ് ഇന്ത്യയില്, സവര്ക്കര് ബ്രദേഴ്സ് എന്ന പേരില് ഗാന്ധിജി എഴുതിയ ലേഖനത്തില് രാജകീയ വിളംബരത്തിന്റെ അടിസ്ഥാനത്തില് മറ്റ് പല രാഷ്ട്രീയ തടവുകാരെയും മോചിപ്പിച്ചെങ്കിലും സവര്ക്കര് സഹോദരങ്ങളെ ഉള്പ്പെടുത്തിയിട്ടില്ലെന്ന് സൂചിപ്പിച്ചിരുന്നു. രണ്ട് സഹോദരങ്ങളും അവരുടെ രാഷ്ട്രീയ അഭിപ്രായങ്ങള് പ്രഖ്യാപിച്ചിട്ടുണ്ട്, വിപ്ലവകരമായ ആശയങ്ങളൊന്നും സ്വീകരിക്കുന്നില്ലെന്ന് രണ്ടുപേരും വ്യക്തമാക്കി. മോചിപ്പിക്കുകയാണെങ്കില് പരിഷ്കരണ നിയമത്തിന് ഇന്ത്യ ആക്ട് 1919 കീഴില് പ്രവര്ത്തിക്കാന് ആഗ്രഹിക്കുന്നതായും പ്രഖ്യാപിച്ചിരുന്നു. ബ്രിട്ടീഷ് ബന്ധത്തില്നിന്നുള്ള സ്വാതന്ത്ര്യം രണ്ടുപേരും ആഗ്രഹിക്കുന്നില്ലെന്ന് അവര് അസന്ദിഗ്ധമായി പ്രസ്താവിക്കുന്നു. മറിച്ച് ബ്രിട്ടീഷുകാരുമായി ചേര്ന്ന് ഇന്ത്യയുടെ ഭാഗധേയം മികച്ചതാക്കാന് കഴിയുമെന്നും അവര് ചിന്തിക്കുന്നു. ഈ ലേഖനത്തില് എവിടെയാണ് രാജ്നാഥ് സിങ് പറഞ്ഞതുപോലെ സവര്ക്കറിനെ മോചിപ്പിക്കണമെന്ന ഗാന്ധിജിയുടെ അഭ്യര്ഥനയുള്ളത്. ഗാന്ധിജിയുടെ ലേഖനത്തില് ഒരിടത്തും ഇത്തരത്തിലുള്ള അഭ്യര്ഥന ഇല്ല എന്നത് ശ്രദ്ധിക്കേണ്ടതാണ്. പൊതുസുരക്ഷയ്ക്കോ ഭരണകൂടത്തിനോ അവര് അപകടമൊന്നുമില്ലെന്ന് ഉറപ്പിച്ചശേഷം അവരെ വിട്ടയക്കാത്ത സര്ക്കാര് തീരുമാനത്തെ ഗാന്ധിജി ചോദ്യം ചെയ്യുന്നുണ്ട്. എന്നാല്, അവരെ മോചിപ്പിക്കാന് ബ്രിട്ടീഷുകാരോട് ആവശ്യപ്പെടുന്നുമില്ല്ല. പ്രതിരോധമന്ത്രി അവകാശപ്പെടുന്നതുപോലെ സ്വാതന്ത്ര്യത്തിനുവേണ്ടിയുള്ള പ്രസ്ഥാനം ഞങ്ങള് സമാധാനപരമായി നടത്തുകയാണ്, അങ്ങനെതന്നെ സവര്ക്കറും എന്ന് ഗാന്ധിജി തന്റെ ലേഖനത്തില് എവിടെയെങ്കിലും ബ്രിട്ടീഷുകാരോട് പറയുന്നുണ്ടോ? ഇല്ല എന്നതാണ് സത്യം. നേരെമറിച്ച്, സവര്ക്കര് സഹോദരങ്ങള് സ്വാതന്ത്ര്യം ആഗ്രഹിക്കുന്നില്ല, മറിച്ച് പരിഷ്കരണ നിയമപ്രകാരം പ്രവര്ത്തിക്കാന് ആഗ്രഹിക്കുകയാണ് എന്ന് ഗാന്ധിജി ഊന്നിപ്പറയുന്നുമുണ്ട്. ഇങ്ങനെ അഭിപ്രായപ്പെട്ട ഗാന്ധിജിയുടെ പേര് പറഞ്ഞാണ് ഇപ്പോള് സവര്ക്കറുടെ ദേശീയവാദ യോഗ്യത സ്ഥാപിക്കാന് ശ്രമിക്കുന്നത്. അങ്ങനെ നോക്കുമ്ബോള് ഈ സംഭവപരമ്ബരയില് വിചിത്രമായ വിരോധാഭാസം ഉണ്ട്. ദയാഹര്ജിപോലുള്ള നിര്ണായക പ്രശ്നങ്ങളില് സവര്ക്കര് ഗാന്ധിജിയില്നിന്ന് ഉപദേശങ്ങള് തേടിയിരുന്നെന്നും അദ്ദേഹത്തെ ജയിലില്നിന്ന് മോചിപ്പിക്കാന് ഗാന്ധിജി ആവശ്യപ്പെട്ടിരുന്നെന്നും വരുത്തിത്തീര്ത്ത് ഗാന്ധിജിയും സവര്ക്കറും തമ്മില് അടുത്തബന്ധമുണ്ടായിരുന്നെന്ന് പൊതുജനങ്ങളുടെ മനസ്സില് തെറ്റായ ചിത്രം സൃഷ്ടിക്കാനാണ് ശ്രമിക്കുന്നത്. ജയില്മോചിതനാകാന് സവര്ക്കര് ദയഹര്ജി നല്കി യാചിച്ചതിനെ വെറും സാധാരണ സംഭവംമാത്രമാക്കി മാറ്റാനുള്ള ആസൂത്രിതമായ നീക്കത്തിന്റെ ഭാഗമാണ് ഇത്. ദേശീയപ്രസ്ഥാനത്തിന്റെ മറ്റ് നിരവധി നേതാക്കള് മാപ്പപേക്ഷിച്ച് ജയില്മോചിതരാകാന് തയ്യാറായിരുന്നില്ല. തനിക്ക് കഠിന ശിക്ഷതന്നെ നല്കണമെന്ന് ഗാന്ധിജി ആവശ്യപ്പെടുകയായിരുന്നു. അവസാനിക്കുന്നില്ല